पाएं अपने शहर की ताज़ा ख़बरें और फ्री ई-पेपरडाउनलोड करें
वीकेंड लॉकडाउन में सरकारी नियमाें की अनदेखी के अाराेप में जिला पुलिस ने 6 विभिन्न मामलों में नौ लोगों को गिरफ्तार किया है। थाना सदर के एएसआर्ई तरसेम सिंह ने बताया कि गांव रतियां में रविवार की शाम को पौने छह बजे नाई की दुकान खोलकर काम कर रहे युवक गगनदीप सिंह निवासी घलकलां को गिरफ्तार किया गया है। थाना सिटी साउथ के एएसआई सिकंदर सिंह ने बताया कि लॉकडाउन के दौरान बिना मास्क व सरकारी मंजूरी के बिना घूम रहे हरमिंदर सिंह अरोड़ा निवासी डीजीपी वाली गली को गिरफ्तार किया गया है।
थाना सिटी साउथ पुलिस द्वारा निहागा रोड पर गश्त के दौरान रविवार को बिना मास्क व मंजूरी के घूम रहे मां बेटे को रोककर कारण पूछा तो उक्त लोग रिश्तेदार रिटायर्ड अधिकारी का रौब पुलिस वालों को दिखाने लगे। पुलिस ने ईश्वरजोत सिंह व उसकी माता मलविंदर कौर को गिरफ्तार कर लिया है। चौथे मामले में थाना निहाल सिंह वाला के एएसआई रछपाल सिंह ने बताया कि पुलिस द्वारा गश्त के दौरान कस्बे में लॉकडाउन के दौरान सब दुकानें बंद होने के चलते रविशंकर द्वारा अपना ढाबा खोलकर लोगों को बिठाकर खाना खिलाया जा रहा था। पुलिस ने ढाबा बंद करवाने के बाद आरोपी रविशंकर को गिरफ्तार कर लिया है। थाना निहाल सिंह के एएसआई हरबिंदर सिंह ने बताया कि कस्बे में गश्त के दौरान रविवार की रात को साढ़े दस बजे गाड़ी में शोर मचा रहे युवकों को रोककर पूछताछ करने पर तीन युवकों सुखचैन सिंह, दलबीर सिंह निवासी निहाल सिंहवाला व अवतार सिंह निवासी पतोहीरा सिंह को गिरफ्तार किया गया है। बाद में पुलिस ने सभी मामलों में गिरफ्तार किए आरोपियों को जमानत पर रिहा कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn